b'\n_START_ARTICLE_\nG-voima\n_START_PARAGRAPH_\nG-voima (k\xc3\xa4ytet\xc3\xa4\xc3\xa4n tunnuksia G ja g) on nimest\xc3\xa4\xc3\xa4n huolimatta kiihtyvyyden, eik\xc3\xa4 voiman yksikk\xc3\xb6.  Yksi G tarkoittaa Maan painovoiman tuottamaa putoamiskiihtyvyytt\xc3\xa4 maanpinnan l\xc3\xa4heisyydess\xc3\xa4. Koska maan massa ei ole jakautunut tasaisesti eik\xc3\xa4 maapallo ole t\xc3\xa4ysin py\xc3\xb6re\xc3\xa4, ei my\xc3\xb6sk\xc3\xa4\xc3\xa4n putoamiskiihtyvyys ole kaikkialla sama. T\xc3\xa4st\xc3\xa4 syyst\xc3\xa4 putoamiskiihtyvyyten\xc3\xa4 k\xc3\xa4ytet\xc3\xa4\xc3\xa4n standardoitua normaaliputoamiskiihtyvyytt\xc3\xa4 1 G = 9,80665 m/s\xc2\xb2. Helsingiss\xc3\xa4 meren pinnan tasolla mitattu vapaan putoamisen kiihtyvyys on g = 9,8190 m/s\xc2\xb2. G-voimia k\xc3\xa4ytet\xc3\xa4\xc3\xa4n yleens\xc3\xa4 silloin, jos halutaan verrata tapahtumaa normaalisti kokemiimme tilanteisiin. G-voimaa k\xc3\xa4ytet\xc3\xa4\xc3\xa4nkin erityisesti ihmiseen kohdistuvasta kiihtyvyydest\xc3\xa4 puhuttaessa. _NEWLINE_Suuret G-voimat eli voimakkaat kiihtyvyydet aiheuttavat toisinaan h\xc3\xa4vitt\xc3\xa4j\xc3\xa4lent\xc3\xa4jille ammattitauteja.'